Source: https://www.riigiteataja.ee/akt/402072019013?leiakehtiv
Timestamp: 2020-08-07 23:33:11+00:00
Document Index: 4586067

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 22', '§ 44', '§ 2', '§ 3', '§ 4', '§ 5', '§ 6', '§ 5', '§ 7', '§ 8', '§ 9', '§ 10', '§ 11', '§ 12', '§ 19', '§ 20', '§ 15', '§ 30']

Võlanõustamisteenuse ja teiste toetavate sotsiaalteenuste osutamise tingimused ja kord – Riigi Teataja
Võlanõustamisteenuse ja teiste toetavate sotsiaalteenuste osutamise tingimused ja kord
Võlanõustamisteenuse ja teiste toetavate sotsiaalteenuste osutamise tingimused ja kord - sisukord
§ 2 Võlanõustamisteenuse eesmärk
2 VÕLANÕUSTAMISTEENUSE OSUTAMINE
§ 3 Võlanõustamise sihtgrupp
§ 4 Võlanõustamisteenuse taotlemine
§ 5 Võlanõustamisteenuse osutamine
§ 6 Võlanõustamisteenuse eest tasumine
3 TOETAVATE SOTSIAALTEENUSTE OSUTAMINE
§ 7 Toetavate sotsiaalteenuste eesmärk
§ 8 Toetavate sotsiaalteenuste liigid
§ 9 Toetavate sotsiaalteenuste sihtgrupp
§ 10 Toetavate sotsiaalteenuste taotlemine
§ 11 Toetavate sotsiaalteenuste osutamine
§ 12 Toetavate sotsiaalteenuste eest tasumine
RT IV, 02.07.2019, 13
Vastu võetud 20.06.2019 nr 77
Määrus kehtestatakse kohaliku omavalitsuse korralduse seaduse § 22 lg 1 punkti 5 ja sotsiaalhoolekande seaduse § 44 alusel.
(1) Käesolev määrus sätestab võlanõustamisteenusele ning teistele toetavatele sotsiaalteenustele suunamise ja teenuste osutamise tingimused ning korra.
(2) Tori Vallavalitsus korraldab teenuse osutamise.
§ 2. Võlanõustamisteenuse eesmärk
Võlanõustamisteenuse eesmärk on abistada isikut tema varalise olukorra kindlakstegemisel, võlausaldajaga läbirääkimiste pidamisel ja nõuete rahuldamisel, et vältida uute võlgnevuste tekkimist, suurendada isiku toimetulekuvõimet ning lahendada muid võlgnevusega seotud probleeme.
2. peatükk VÕLANÕUSTAMISTEENUSE OSUTAMINE
§ 3. Võlanõustamise sihtgrupp
(1) Teenust on õigustatud saama täisealine isik:
2) kellele on esitatud nõue/nõuded täita võlaõiguslikust suhtest tulenev(ad) või seadusest tulenev(ad) sissenõutavaks muutunud rahalised kohustused;
3) kelle finants-majanduslik käitumine võib edaspidi tekitada majanduslikku toimetulematust või võlgadesse sattumist.
§ 4. Võlanõustamisteenuse taotlemine
(1) Teenuse taotlemiseks esitatakse avaldus Tori Vallavalitsusele. Avaldusele lisatakse teenuse taotleja viimase kolme kalendrikuu pangakonto(de) väljavõtted.
(2) Tori Vallavalitsusel on õigus teha täiendavaid päringuid ning küsida täiendavaid dokumente teenuse taotleja ja temaga seotud isikute majandusliku toimetuleku väljaselgitamiseks.
§ 5. Võlanõustamisteenuse osutamine
(1) Teenuse osutamiseks hindab Tori Vallavalitsuse sotsiaalosakond isiku teenuse vajadust ja majanduslikku võimekust. Hindamise järgselt korraldab Tori Vallavalitsuse sotsiaalosakond teenuse osutamise või abistab sobiva teenusepakkuja leidmisel.
(2) Teenusvajaduse mahu ja teenuse eest tasumise otsustab Tori Vallavalitsuse Hoolekandekomisjon.
(3) Teenuse osutamise otsuse järgselt edastatakse andmed teenuse pakkujale teenuse saaja, teenuse rahastamise ja teenuse mahu ning sisu osas.
§ 6. Võlanõustamisteenuse eest tasumine
(1) Võlanõustamisteenus kuni 10 teenustundi on üldjuhul teenuse saajale tasuta. Kui teenuse taotleja kasutuses või omandis on rahalisi vahendeid, vallas- või kinnisasju, mis võimaldavad teenuse eest tasuda, tasub taotleja võlanõustamisteenuse eest ise täies ulatuses.
(2) Täiendavate teenustundide vajaduse ja rahastamise otsustab Tori Vallavalitsuse Hoolekandekomisjon käesoleva määruse § 5 sätestatud reeglite alusel.
(3) Teenusvajaduse ammendumisel kasutamata jäänud teenustunnid edasi ei kandu.
3. peatükk TOETAVATE SOTSIAALTEENUSTE OSUTAMINE
§ 7. Toetavate sotsiaalteenuste eesmärk
Toetavate sotsiaalteenuste eesmärk on igakülgselt aidata kaasa isiku sotsiaalselt abitusse olukorda sattumise vältimisele, toetada tema sotsiaal-majanduslikku toimetulekut ning iseseisvat hakkamasaamist.
§ 8. Toetavate sotsiaalteenuste liigid
Toetavad sotsiaalteenused on:
1) viipekeele tõlgiteenus;
3) muud eelpool nimetamata sotsiaalteenused.
§ 9. Toetavate sotsiaalteenuste sihtgrupp
(1) Toetavaid sotsiaalteenuseid on õigustatud saama:
1) isikud, kelle rahvastikuregistrijärgne elukoht on Tori vallas;
2) kes vajavad abi oma tervislikust seisundist või toimetulekust lähtuvalt hakkamasaamiseks.
§ 10. Toetavate sotsiaalteenuste taotlemine
(1) Teenuse taotlemiseks esitatakse avaldus Tori Vallavalitsusele.
(2) Tori Vallavalitsusel on õigus küsida muid dokumente ja teha täiendavaid päringuid, mis on seotud avalduse menetlemisega.
§ 11. Toetavate sotsiaalteenuste osutamine
§ 12. Toetavate sotsiaalteenuste eest tasumine
Teenuse osutamisega kaasnevad kulud kaetakse kas osaliselt või täielikult Tori valla eelarvelistest vahenditest.
1) Sindi Linnavolikogu 10.03.2016 määruse nr 42 „Sotsiaalhoolekandelise abi andmise tingimused ja kord“ § 19 punkt 10 „võlanõustamisteenus“ ning 3. peatüki 11. jagu „Võlanõustamisteenus“;
2) Are Vallavolikogu 11.03.2016 määruse nr 6 „Sotsiaalhoolekandelise abi andmise tingimused ja kord“ § 20 punkt 10 „võlanõustamisteenus“ ning 3. peatüki 11. jagu „Võlanõustamisteenus“;
3) Tori Vallavolikogu 20.04.2016 määruse nr 16 „Sotsiaalhoolekandelise abi andmise tingimused ja kord“ § 15 lõike 3 punkt 4 „võlanõustamisteenus“ ning § 30 „Võlanõustamisteenus“.